Kragtig » Somerstrand Gemeente
Die Gebed deur die Gees – Efesiërs 6:10-24
Ons leef vanuit God se kragtige liefde en genade, maar dan gebeur die lewe. Daarom moet ons ons krag soek in die Here en sy groot mag, deur te bid deur die Gees.
[Klik "continue reading" vir die hele diens]
Written by Rethie van Niekerk on 19/06/2016 . Posted in Kragtig, Preke, Rethie van Niekerk
Die nuwe lewe van die Gees – Efesiërs 4:17-5:4
Austin Miles het 'n ongelooflike lied geskryf: I come to the garden alone. Ek wil dit graag vir julle lees.
Austin Miles (1913)
Written by Chris van Wyk on 12/06/2016 . Posted in Chris van Wyk, Kragtig
Die vervulling deur die Gees – Efesiërs 5:6-6:9
Download file | Play in new window | Duration: 56:42
Ek dink ons almal dink meesal oor die vervulling met die Heilige Gees – om "vol te wees van die Gees", soos die BDV dit vertaal – dat Hy ons binnekant volmaak, dat Hy ons vervul, dat Hy ons met sy heiligheid en goedheid en waarheid volmaak en dan loop ons harte en lewens oor van wat die Gees in ons bewerk.
Ons dink op dieselfde wyse oor die vrug van die Heilige Gees. As ons bid dat die Gees ons sal volmaak met Homself, dan sal Hy die liefde en die vrede en die vriendelikheid uit ons laat vloei, soos Gal. 5:22 daarvan praat. Die Gees sal deur ons lewens die vrug van die Gees dra.
Daarom sal ons saam met Peterson die teks kan vertaal: "Drink the Spirit of God, huge draughts of him." (The Message). Want, as ons van Hom drink, groot teue van die Gees, by wyse van spreke, dan sal ons vol word van Hom en oorloop van sy goedheid en heiligheid. Dit sal half outomaties gebeur, as ons in plaas van baie wyn te drink, baie van die Gees drink, dan sal ons onder die invloed van die Gees kom, en sal ons lewe deur Hom bepaal word.
Soos wat drank 'n mens kan laat slinger van sy invloed, só sal die Gees ons lewenstyl in die wêreld bepaal. Hoe meer Gees, hoe meer leef ons soos Hy dit bedoel. Hoe minder Gees, hoe minder leef ons soos Hy dit bedoel.
En dit is natuurlik presies soos Handelinge 2 daaroor praat. Die Heilige Gees het die 120 gelowiges volgemaak van Homself en hulle het in verskillende tale – die tale van die vyftiental nasies wat daar teenwoordig was – die boodskap van Jesus Christus aan die wêreld verkondig.
Nou, dít is 'n wonderlike ervaring, en iets wat elke kind van God se deel is, die dag dat jy tot bekering kom. En meesal is daar iets wonderliks verbonde aan die eerste ervaring daarvan in jou lewe. En bring dit groot vreugde in jou wandel met die Here.
En as dít nog nie jou deel was nie, dan is dit nooit te laat nie. Die Bybel belowe, as jy in die Here Jesus Christus glo en jou tot Hom bekeer, sal jy die belofte van die Heilige Gees ontvang (Hand. 2:38). En sal Hy van binne af jou lewe transformeer.
Maar, dit is nie die enigste manier waarop die Gees in ons lewe werk nie. Trouens, dit is 'n vraag of 'n mens hierdie vers só moet vertaal, en of dit nie beter is om eerder te vertaal: "Wees vol deur die Gees."
Written by Chris van Wyk on 05/06/2016 . Posted in Chris van Wyk, Kragtig
Die eenheid van die Gees – Efesiërs 4
Baie mense sê teoloë mors tyd en energie met hulle ivoortoring debatte. Daarmee bedoel mense dat hulle moeg raak vir die oënskynlik sinlose teologiese debatte en die eindelose worstelinge met perspektiewe wat vir baie nie regtig met die werklike lewe te make het nie.
Is sulke debatte nie net tydmors nie? Daar sal in elk geval nooit 'n einde aan kom nie, nie waar nie?
'n Mens sou vir Athanasius, die aartsbiskop van Alexandrië in die 4de eeu n.C. daarvan kon beskuldig, dat sy debatte met die kerk en met die vier keisers van sy tyd tydmors was. Hy het vir vyf dekades lank hom beywer nie net vir 'n frase of 'n woord in die geloofsbelydenis van Nicea nie, maar om een letter daaruit te hou. Een enkele letter.
Geen wonder dat die mense van hom gepraat het as "Athanasius Contra Mundum" – Athanasius teen die wêreld.
Die ding is net, as Athanasius ingegee het, as hy opgehou worstel het, as hy tou opgegooi het, was ons almal vandag in die moeilikheid.
Written by Chris van Wyk on 29/05/2016 . Posted in Chris van Wyk, Kragtig
Drie-eenheidsondag Efesiërs 3:14-21 Kragtig
Download file | Play in new window | Duration: 13:48 | Recorded on 22/05/2016
God se liefde is die superpower wat die Gees ons gee. Deur gebed is ons in hierdie liefde gewortel en gegrondves.
Written by Rethie van Niekerk on 22/05/2016 . Posted in Kragtig, Rethie van Niekerk
Die gemeenskap van die Gees – Efesiërs 2:1-3:13
Download file | Play in new window | Duration: 45:44
Ek fokus vandag op die vyf voorregte wat ons het in die gemeenskap van die Gees.
God het uitnemende projekte vir ons voorberei.
Ek sluit eers aan by vers 10 se boodskap wat ek met ons toewyding gelees het. Noudat ons van ons sondeskuld bevry is, en ons ons toelê daarop om in gehoorsaamheid aan God en sy Woord te leef, wag daar vir ons 'n paar wonderlike dinge in die vrygemaakte lewe saam met God.
Die eerste voorreg wat ons het, is in vers 10. 'n Mens kan vers 10 ook as volg vertaal: "Want ons is sy meesterstuk, geskep in Christus Jesus vir uitnemende projekte, wat God voorberei het, dat ons dit sal uitvoer."
Dit is 'n baie belangrike perspektief op die geestelike lewe. Ons doen nie maar wat ons wil, of wat een of ander geestelike leier vir ons voorsê nie. Ons hoor by God in Sy Woord en deur Sy Gees watter dinge Hy wil hê ons by betrokke moet raak – en dit is die dinge wat ons dan doen. Dit is presies wat Jesus bedoel het, toe hy aan sy dissipels gesê het (in die verhaal van die Samaritaanse vrou by die put van Jakob): "My voedsel is om die wil te doen van Hom wat My gestuur het, en om sy werk te voltooi." (Joh. 4:34).
Dit het direkte persoonlike implikasies. God het vir my 'n werk om te doen. God het 'n werk vir jou om te doen. Uitnemende projekte. Dinge wat pas by ons as God se meesterstukke. Ravi Zacharias sê in sy inspirerende boek The Great Weaver dat God met ons besig is soos 'n Meesterwewer.
HIER VOLG DIE HELE EREDIENS – Die gemeenskap van die Gees – Efesiërs 2; The fellowship of the Spirit – Ephesians 2